Aare Aunap

Aare Aunap (26.09.1958 – 27.01.2016) oli omavalitsusjuht, Tabivere vallavanem.

Aare Aunap sündis 26. septembril 1958. a Kaareperes. Ta lõpetas Kaarepere 8-kl. kooli ja 1976. a Jõgeva Keskkooli.

Tabivere-mail alustas ta töömeheteed 1979. a Saadjärve kolhoosis autojuht-bussijuhina. Edasi töötas ta aasatel 1982–1993 Saadjärve Lastepäevakodu (lasteaia) majandusjuhatajana.

1993. aastast kuni vallavanemaks saamiseni täitis ta Tabivere abivallavanema kohustusi. Aare Aunap töötas Tabivere vallavanemana aastatel 1999–2012.  Pikka aega oli Aare Aunap Jõgevamaa Omavalitsuste Liidu juhatuse ja volikogu liige.

Aastal 2007 aitas ta kaasa Tabivere Lions-klubi loomisele ja oli kolm aastat klubi president. Alates aastast 2013 oli ta Eesti lioni’de 3. regiooni 2. tsooni esimees.

2007. aastal tunnustas Päästeamet Aare Aunapit Päästeteenistuse Kuldristiga.